Noorkardioloog võitis tähtsa konkursi
Juunis Helsingis toimunud Põhja- ja Baltimaade kardioloogide kongressil võidutses Eesti noor kardioloog Eno-Martin Lotman haigusjuhtude konkursil ja napsas 13 esitatud haigusjuhu seast endale esikoha.
Eesti Kardioloogide Seltsi president Priit Kampus kirjutab seltsi kodulehel, et erilise üllatuse valmistasid Eesti noorkardioloogid, kes osalesid haigusjuhtude konkursil. 13 haigusjuhu seast valiti finaali suuliseks ettekandmiseks neli haigusjuhtu (1 Norrast, 1 Soomest ja 2 Eestist). Eestit esindasid Eno-Martin Lotman (Late adult presentation of the ALCAPA syndrome) ja Urmo Kiitam (Multiple complications of alchohol septal ablation procedure including left main, anterior descending and left circumflex coronary artery dissection). Pingelise konkursi võitis doktor Eno-Martin Lotman, kellele anti üle pidulikul kongressi õhtusöögil ka rändkarikas ja võimalus haigusjuht publitseerida ajakirjas European Heart Journal Case Reports. "Õnnitleme Eno-Martinit ja kogu Tartu kollektiivi, eesotsas põhijuhendaja doktor Märt Elmetiga," kirjutab Kampus kardioloogide seltsi kodulehel.
Telli olulisemad Meditsiiniuudised igal nädalal enda postkasti.
Meditsiiniuudised.ee toetajad: